Here is a page extracted from Wikipedia that may contain CSS, HTML, and a lot of unformatted text.

Title: Arguisal
Content: Arguisal ye un lugar aragonés d'a provincia de Uesca situato en o municipio de Samianigo, en a comarca de l'Alto Galligo, baixo a punta Güé.

A suya población ye de 1 habitant (2016).

Cheografía 
A localidat d'Arguisal se troba situata a 884 metros d'altaria sobre o livel d'a mar, a una distancia de 10 km de Samianigo, a capital d'o suyo termin municipal.

Historia 
Apareixe ya en documentos de 1093, y en l'anyo 1488 teneba dos fuegos. Gosó tener dica 100 habitadors y dica l'anyo 1845 teneba concello propio, pasando iste anyo chunto a Escuer a lo municipio de Senegüé.

Demografía

Molimentos 
 A suya ilesia de Sant Martin de Tours ye d'o sieglo XVIII y ye la suya ilesia parroquial. Tien una sola nau. Pareixe que d'antis mas bi habió atra ilesia que yera adedicata a Sant Chuan, ya que se documenta en l'anyo 1093 a suya existencia. En o debantito anyo, o rei Sancho Remíriz da la ilesia de Sant Chuan d'Arguisal a lo monesterio de Mont Aragón. Mas tardi, en 1396, a ilesia yera propiedat de Martín López de Lanuza.
 Monesterio de Sant Chuan d'Arguisal.

Fiestas 
 Fiesta mayor de Sant Martín, 11 de noviembre.
 Fiesta menor de Santo Domingo, 4 d'agosto.

Referencias

Bibliografía 
 Alfonso Zapater: Aragón pueblo a pueblo, 4. Mainer Til Editores, S.L. ISBN 84-89122-03-2.

Vinclos externos 

Lugars de Samianigo
Lugars d'a provincia de Uesca
Localidaz d'a diocesi de Chaca en l'Alto Galligo